CELEX: 32017R0647
Language: lt
Date: 2017-04-05 00:00:00
Title: 2017 m. balandžio 5 d. Komisijos įgyvendinimo reglamentas (ES) 2017/647, kuriuo patvirtinamos išskirtinės Lenkijos kiaulienos rinkos rėmimo priemonės, susijusios su 2016 m. rugpjūčio 1 d.–lapkričio 30 d. paskerstomis paršavedėmis ir kitomis kiaulėmis

6.4.2017   
            
            
               LT
            
            
               Europos Sąjungos oficialusis leidinys
            
            
               L 92/41
            
         KOMISIJOS ĮGYVENDINIMO REGLAMENTAS (ES) 2017/647
   2017 m. balandžio 5 d.
   kuriuo patvirtinamos išskirtinės Lenkijos kiaulienos rinkos rėmimo priemonės, susijusios su 2016 m. rugpjūčio 1 d.–lapkričio 30 d. paskerstomis paršavedėmis ir kitomis kiaulėmis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), visų pirma į jo 220 straipsnio 1 dalies a punktą,
   kadangi:
   
               (1)
            
            
               2016 m. rugpjūčio 1 d.–rugsėjo 30 d. Lenkija patvirtino keletą su žmogiškuoju veiksniu susijusių afrikinio kiaulių maro atvejų ir apie juos pranešė Komisijai. Epidemija buvo itin didelio masto: patvirtinta, kad virusas išplito keliuose namines kiaules auginančiuose ūkiuose gana plačioje geografinėje teritorijoje;
            
         
               (2)
            
            
               Lenkija nedelsdama ėmėsi būtinų gyvūnų sveikatos apsaugos priemonių pagal Tarybos direktyvą 2002/60/EB (2), kurioje nustatytos būtiniausios Sąjungoje taikytinos afrikinio kiaulių maro kontrolės priemonės. Ji visų pirma ėmėsi kontrolės, stebėsenos bei prevencijos priemonių pagal Komisijos įgyvendinimo sprendimą 2014/709/ES (3) su pakeitimais, padarytais Komisijos įgyvendinimo sprendimais (ES) 2016/1236 (4), (ES) 2016/1372 (5), (ES) 2016/1405 (6) ir (ES) 2016/1900 (7), ir nustatė apsaugos ir priežiūros zonas pagal Komisijos įgyvendinimo sprendimus (ES) 2016/1367 (8) ir (ES) 2016/1406 (9);
            
         
               (3)
            
            
               be to, kad užkirstų kelią afrikinio kiaulių maro plitimui ir kad nebūtų dar labiau sutrikdyta prekyba Lenkijoje ir užsienyje, Lenkija atitinkamose teritorijose įgyvendino tam tikras papildomas prevencines priemones. Visų pirma sugriežtintos kiaulių judėjimo ir vežimo priežiūros priemonės, o prekybai kiauliena vidaus rinkoje taikyti griežtesni nei Įgyvendinimo sprendime 2014/709/ES nustatytieji apribojimai;
            
         
               (4)
            
            
               taikydama šias priemones Lenkija užkirto kelią tolesniam ligos plitimui. Sąjungos ir nacionalinės sveikatos apsaugos priemonės visuose atitinkamuose ūkiuose buvo taikomos iki 2016 m. lapkričio 18 d.;
            
         
               (5)
            
            
               Lenkija informavo Komisiją, kad tos priemonės paveikė labai daug kiaulių ūkių ir kad atitinkami gamintojai prarado pajamų, o tokie nuostoliai neatitinka Sąjungos finansinės paramos reikalavimų pagal Europos Parlamento ir Tarybos reglamentą (ES) Nr. 652/2014 (10). 2016 m. lapkričio 4 d. Komisija gavo oficialų Lenkijos prašymą iš dalies finansuoti tam tikras išskirtines rėmimo priemones pagal Reglamento (ES) Nr. 1308/2013 220 straipsnio 3 dalį;
            
         
               (6)
            
            
               pagalba turėtų būti skiriama tik už paskerstas atitinkamose teritorijose užaugintas kiaules. Už paskerstus gyvulius mokėtina pagalbos suma turėtų būti išreiškiama suma už kilogramą ir taikoma ribotam gyvulių skaičiui. Pagalbos suma turėtų būti nustatoma atsižvelgiant į Lenkijos surinktus duomenis apie kainas ir į sąskaitose faktūrose nurodytą vietovių, kuriose taikomos gyvūnų sveikatos apsaugos priemonės, gamintojams faktiškai sumokėtą kainą;
            
         
               (7)
            
            
               remiantis informacija, kurią pateikė Lenkija, didžiausias finansavimo reikalavimus atitinkančių gyvulių skaičius turėtų būti nustatytas atsižvelgiant į tos valstybės narės pateiktą paraišką;
            
         
               (8)
            
            
               siekiant išvengti dvigubo finansavimo, patirti nuostoliai neturėtų būti kompensuoti valstybės pagalbos arba draudimo lėšomis, o pagalba turėtų būti skiriama tik už reikalavimus atitinkančius gyvulius, už kuriuos nebuvo gauta jokia Reglamente (ES) Nr. 652/2014 numatyta Sąjungos finansinė parama;
            
         
               (9)
            
            
               reikėtų numatyti, kad kompetentingos Lenkijos valdžios institucijos imtųsi visų reikalingų priemonių bei atliktų visas reikalaujamas patikras ir atitinkamai informuotų Komisiją. Tai visų pirma turėtų būti ex ante patikros, susijusios su pagalbos paraiškos atitiktimi reikalavimais ir teisingumu;
            
         
               (10)
            
            
               šiame reglamente numatytų išskirtinių rinkos rėmimo priemonių mastas ir trukmė neturėtų viršyti to, kas tikrai būtina rinkai paremti. Išskirtinės rinkos rėmimo priemonės visų pirma turėtų būti taikomos tik kiaulininkystės ūkiuose, esančiuose atitinkamose apibrėžtose teritorijose, kuriuose taikomos Sąjungos ir Lenkijos teisės aktais nustatytos gyvūnų sveikatos apsaugos priemonės, susijusios su afrikinio kiaulių maro protrūkiu 2016 m. rugpjūčio 1 d.–lapkričio 18 d.;
            
         
               (11)
            
            
               kiaulių judėjimo ir vežimo apribojimai atitinkamose teritorijose buvo taikomi kelias savaites, todėl sutriko rinkos veikimas, labai sumažėjo kainos, o gamintojai prarado pajamų, be to, gerokai padidėjus gyvulių svoriui susidarė gyvūnų gerovės atžvilgiu netoleruotina padėtis. Todėl šiame reglamente nustatytos priemonės turėtų būti taikomos gyvuliams, pristatytiems į skerdyklas rugpjūčio 1 d.–lapkričio 30 d.;
            
         
               (12)
            
            
               siekiant užtikrinti, kad šių išskirtinių rinkos rėmimo priemonių biudžeto valdymas būtų patikimas ir būtų laiku išmokėtos išmokos gamintojams, Komisijos deleguotojo reglamento (ES) Nr. 907/2014 (11) 5 straipsnio 2 dalis neturėtų būti taikoma, o iš dalies finansuoti Sąjungos lėšomis turėtų būti tinkamos tik išmokos, kurias Lenkija išmokės ne vėliau kaip 2017 m. rugsėjo 30 d.;
            
         
               (13)
            
            
               kad Sąjunga galėtų atlikti finansų kontrolę, Lenkija turėtų pateikti Komisijai mokėjimų patvirtinimą;
            
         
               (14)
            
            
               apribojimai, susiję su afrikinio kiaulių maro protrūkiais, atitinkamose teritorijose įsigaliojo skirtingu metu, o šiame reglamente nenustatytas pagalbos paraiškų teikimo terminas, todėl šio reglamento įsigaliojimo data derėtų laikyti Deleguotojo reglamento (ES) Nr. 907/2014 29 straipsnio 4 dalyje nurodytą datą;
            
         
               (15)
            
            
               siekiant užtikrinti, kad Lenkija nedelsdama įgyvendintų šias priemones, šis reglamentas turėtų įsigalioti trečią dieną po jo paskelbimo Europos Sąjungos oficialiajame leidinyje;
            
         
               (16)
            
            
               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   Lenkijai leidžiama skirti pagalbą kiaulienos sektoriaus gamintojams, kurių ūkiuose vykdant afrikinio kiaulių maro kontrolę taikytos gyvūnų sveikatos apsaugos priemonės ir kurių ūkiai yra Lenkijos teritorijose, nurodytose priede išvardytuose Sąjungos ir Lenkijos teisės aktuose. Pagalba skiriama tik už šiuos paskerstus gyvulius:
   
               a)
            
            
               paršavedes, kurių KN kodas 0103 92 11;
            
         
               b)
            
            
               kitas kiaules, kurių KN kodas 0103 92 19.
            
         2.   1 dalyje nurodyta pagalba skiriama tik tuo atveju, jei laikomasi šių sąlygų:
   
               a)
            
            
               gyvuliai buvo auginami 1 dalyje nurodytose Lenkijos teritorijose, kuriose dėl afrikinio kiaulių maro taikyti tam tikri prekybos apribojimai bet kuriuo laikotarpiu nuo 2016 m. rugpjūčio 1 d. iki lapkričio 18 d.;
            
         
               b)
            
            
               tą dieną, kurią paskelbti apribojimai, gyvuliai buvo vienoje iš 1 dalyje nurodytų teritorijų arba jie gimė ir buvo auginami tose teritorijose po tos dienos;
            
         
               c)
            
            
               gyvuliai buvo paskersti 2016 m. rugpjūčio 1 d.–lapkričio 30 d.;
            
         
               d)
            
            
               pagalbos prašantis gamintojas (toliau – pareiškėjas) už tuos pačius gyvulius negauna valstybės pagalbos, draudimo išmokų arba Sąjungos finansinės paramos pagal Reglamentą (ES) Nr. 652/2014.
            
         2 straipsnis
   1.   Už kilogramą 1 straipsnio 1 dalies a punkte nurodytos paršavedės skerdenos skiriama 0,34 EUR pagalba.
   2.   Pagalba, skiriama už kilogramą kitų 1 straipsnio 1 dalies b punkte nurodytų kiaulių skerdenų, apskaičiuojama kaip Lenkijos praneštos kainos, galiojusios tą savaitę, kurią kiaulės buvo pristatytos į skerdyklą, teritorijoje, kurioje yra gamintojo ūkis, ir faktiškai gamintojams išmokėtos ir sąskaita faktūra įrodytos kainos skirtumas. Pagalba už vieną kilogramą neviršija šių sumų:
   
               a)
            
            
               0,23 EUR už kilogramą kiaulės skerdenos, kurios svoris yra ne didesnis kaip 93 kg;
            
         
               b)
            
            
               0,34 EUR už kilogramą kiaulės skerdenos, kurios svoris yra didesnis kaip 93 kg, bet ne didesnis kaip 105 kg;
            
         
               c)
            
            
               0,46 EUR už kilogramą kiaulės skerdenos, kurios svoris yra didesnis kaip 105 kg.
            
         3 straipsnis
   1.   Kad užtikrintų šiame reglamente nustatytų sąlygų laikymąsi, Lenkija imasi visų būtinų priemonių, įskaitant išsamias administracines patikras ir patikras vietoje pagal Europos Parlamento ir Tarybos reglamento (ES) Nr. 1306/2013 (12) 58 ir 59 straipsnius. Lenkija visų pirma patikrina:
   
               a)
            
            
               ar pareiškėjas atitinka reikalavimus;
            
         
               b)
            
            
               kiekvieno reikalavimus atitinkančio pareiškėjo nurodytą kiekį ir 2 straipsnio 2 dalyje nurodytą kainos skirtumą;
            
         
               c)
            
            
               ar kuris nors reikalavimus atitinkantis pareiškėjas iš kokių nors kitų šaltinių nebuvo gavęs finansavimo dėl gyvulių skerdimo patirtiems nuostoliams kompensuoti;
            
         
               d)
            
            
               ar gyvuliai, už kuriuos skiriama pagalba, atitinka sąlygas, susijusias su 1 straipsnio 1 dalyje nurodytose teritorijose taikomais apribojimais.
            
         2.   Atlikus administracines patikras, reikalavimus atitinkantiems pareiškėjams pagalba gali būti išmokama nelaukiant, kol bus atliktos kitos patikros (ypač atrinktų pareiškėjų patikros vietoje).
   3.   Jei pareiškėjo atitiktis reikalavimams nepatvirtinama, pagalba susigrąžinama ir taikomos nuobaudos.
   4 straipsnis
   1.   Išlaidos yra tinkamos iš dalies finansuoti Sąjungos lėšomis tik jei Lenkija paramą gavėjams išmoka ne vėliau kaip 2017 m. rugsėjo 30 d.
   2.   Deleguotojo reglamento (ES) Nr. 907/2014 5 straipsnio 2 dalis netaikoma.
   5 straipsnis
   Sąjunga teikia dalinį finansavimą, atitinkantį 50 % išlaidų, kurias Lenkija patyrė skirdama 1 straipsnyje nurodytą pagalbą ne daugiau kaip už 50 000 gyvulių.
   6 straipsnis
   1.   Ne vėliau kaip per 10 dienų po šio reglamento įsigaliojimo Lenkija Komisijai praneša apie priemones, kurių imtasi pagal 3 straipsnį.
   2.   Ne vėliau kaip 2017 m. spalio 30 d. Lenkija Komisijai pateikia išsamią šio reglamento įgyvendinimo ataskaitą, įskaitant informaciją apie priemonių, kurių buvo imtasi, įgyvendinimą ir informaciją apie patikras, atliktas pagal 3 straipsnį.
   3.   Lenkija Komisijai pateikia mokėjimų patvirtinimą.
   7 straipsnis
   Taikant Deleguotojo reglamento (ES) Nr. 907/2014 29 straipsnio 4 dalį, 2 straipsnyje nurodytoms sumoms taikomą valiutos kursą lemiantis operacinis įvykis yra šio reglamento įsigaliojimas.
   8 straipsnis
   1 straipsnyje nurodyta pagalba laikoma išskirtine rinkos rėmimo priemone, kaip numatyta Reglamento (ES) Nr. 1306/2013 4 straipsnio 1 dalies a punkte.
   9 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. balandžio 5 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 671.
   
      (2)  2002 m. birželio 27 d. Tarybos direktyva 2002/60/EB, nustatanti konkrečias nuostatas dėl afrikinio kiaulių maro kontrolės ir iš dalies pakeičianti Direktyvos 92/119/EEB nuostatas dėl Tešeno ligos ir afrikinio kiaulių maro (OL L 192, 2002 7 20, p. 27).
   
      (3)  2014 m. spalio 9 d. Komisijos įgyvendinimo sprendimas 2014/709/ES dėl gyvūnų sveikatos kontrolės priemonių, susijusių su afrikiniu kiaulių maru tam tikrose valstybėse narėse, ir kuriuo panaikinamas Įgyvendinimo sprendimas 2014/178/ES (OL L 295, 2014 10 11, p. 63).
   
      (4)  2016 m. liepos 27 d. Komisijos įgyvendinimo sprendimas (ES) 2016/1236, kuriuo dėl Estijos, Latvijos, Lietuvos ir Lenkijos įrašų iš dalies keičiamas Įgyvendinimo sprendimo 2014/709/ES dėl gyvūnų sveikatos kontrolės priemonių, susijusių su afrikiniu kiaulių maru tam tikrose valstybėse narėse, priedas (OL L 202, 2016 7 28, p. 45).
   
      (5)  2016 m. rugpjūčio 10 d. Komisijos įgyvendinimo sprendimas (ES) 2016/1372, kuriuo dėl Latvijos ir Lenkijos įrašų iš dalies keičiamas Įgyvendinimo sprendimo 2014/709/ES dėl gyvūnų sveikatos kontrolės priemonių, susijusių su afrikiniu kiaulių maru tam tikrose valstybėse narėse, priedas (OL L 217, 2016 8 12, p. 38).
   
      (6)  2016 m. rugpjūčio 22 d. Komisijos įgyvendinimo sprendimas (ES) 2016/1405, kuriuo iš dalies keičiamas Įgyvendinimo sprendimo 2014/709/ES dėl gyvūnų sveikatos kontrolės priemonių, susijusių su afrikiniu kiaulių maru tam tikrose valstybėse narėse, priedas (OL L 228, 2016 8 23, p. 33).
   
      (7)  2016 m. spalio 26 d. Komisijos įgyvendinimo sprendimas (ES) 2016/1900, kuriuo dėl Estijos, Latvijos ir Lenkijos įrašų iš dalies keičiamas Įgyvendinimo sprendimo 2014/709/ES dėl gyvūnų sveikatos kontrolės priemonių, susijusių su afrikiniu kiaulių maru tam tikrose valstybėse narėse, priedas (OL L 293, 2016 10 28, p. 46).
   
      (8)  2016 m. rugpjūčio 10 d. Komisijos įgyvendinimo sprendimas (ES) 2016/1367 dėl tam tikrų apsaugos priemonių, susijusių su afrikiniu kiaulių maru Lenkijoje (OL L 216, 2016 8 11, p. 26).
   
      (9)  2016 m. rugpjūčio 22 d. Komisijos įgyvendinimo sprendimas (ES) 2016/1406 dėl tam tikrų apsaugos priemonių, susijusių su afrikiniu kiaulių maru Lenkijoje, ir kuriuo panaikinamas Įgyvendinimo sprendimas (ES) 2016/1367 (OL L 228, 2016 8 23, p. 46).
   
      (10)  2014 m. gegužės 15 d. Europos Parlamento ir Tarybos reglamentas (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (OL L 189, 2014 6 27, p. 1).
   
      (11)  2014 m. kovo 11 d. Komisijos deleguotasis reglamentas (ES) Nr. 907/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl mokėjimo agentūrų ir kitų įstaigų, finansų valdymo, sąskaitų patvirtinimo, užstatų ir dėl euro naudojimo (OL L 255, 2014 8 28, p. 18).
   
      (12)  2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013 12 20, p. 549).
   
      PRIEDAS
      
         1 straipsnyje nurodytos Lenkijos teritorijos
      
      Lenkijos vietovės, apibrėžtos šiuose Sąjungos ir Lenkijos teisės aktuose:
      
                  a)
               
               
                  Sąjungos teisės aktai:
                  
                              —
                           
                           
                              2016 m. rugpjūčio 10 d. Komisijos įgyvendinimo sprendimas (ES) 2016/1367 dėl tam tikrų apsaugos priemonių, susijusių su afrikiniu kiaulių maru Lenkijoje (OL L 216, 2016 8 11, p. 26),
                           
                        
                              —
                           
                           
                              2016 m. rugpjūčio 22 d. Komisijos įgyvendinimo sprendimas (ES) 2016/1406 dėl tam tikrų apsaugos priemonių, susijusių su afrikiniu kiaulių maru Lenkijoje, ir kuriuo panaikinamas Įgyvendinimo sprendimas (ES) 2016/1367 (OL L 228, 2016 8 23, p. 46),
                           
                        
                              —
                           
                           
                              2014 m. spalio 9 d. Komisijos įgyvendinimo sprendimo 2014/709/ES dėl gyvūnų sveikatos kontrolės priemonių, susijusių su afrikiniu kiaulių maru tam tikrose valstybėse narėse, ir kuriuo panaikinamas Įgyvendinimo sprendimas 2014/178/ES (OL L 295, 2014 10 11, p. 63), su pakeitimais, padarytais įgyvendinimo sprendimais (ES) 2016/1236, (ES) 2016/1372, (ES) 2016/1405 ir (ES) 2016/1900, priedo III dalis.
                           
                        
            
                  b)
               
               
                  Lenkijos teisės aktai:
                  
                              —
                           
                           
                              Rozporządzenie nr 3/2016 Powiatowego Lekarza Weterynarii w Hajnówce z dnia 24 czerwca 2016 r. w sprawie zwalczania afrykańskiego pomoru świń na terenie powiatu hajnowskiego (Dz. Urz. Woj. Podlaskiego z 2016 r., poz. 2668, z późn. zm.),
                           
                        
                              —
                           
                           
                              Rozporządzenie nr 1/2016 Wojewody Podlaskiego z dnia 2 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3218),
                           
                        
                              —
                           
                           
                              Rozporządzenie nr 2/2016 Wojewody Podlaskiego z dnia 5 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3253),
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Siemiatyczach z dnia 9 sierpnia 2016 r. w sprawie zwalczania afrykańskiego pomoru świń na terenie powiatu siemiatyckiego (Dz. Urz. Woj. Podlaskiego z 2016 r., poz. 3276),
                           
                        
                              —
                           
                           
                              Rozporządzenie nr 3/2016 Wojewody Podlaskiego z dnia 10 sierpnia 2016 r. w sprawie zwalczania afrykańskiego pomoru świń na terenie powiatów: białostockiego i wysokomazowieckiego (Dz. Urz. Woj. Podlaskiego z 2016 r., poz.3282, z późn. zm.);
                           
                        
                              —
                           
                           
                              Rozporządzenie nr 5/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: zambrowskiego i łomżyńskiego (Dz. Urz. Woj. Podlaskiego z 2016 r., poz. 3300),
                           
                        
                              —
                           
                           
                              Rozporządzenie nr 6/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3301),
                           
                        
                              —
                           
                           
                              Rozporządzenie nr 7/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i białostockiego (Dz. Urz. Woj. Podlaskiego z 2016 r., poz. 3302),
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Bielsku Podlaskim z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bielskiego (Dz. Urz. Woj. Podlaskiego z 2016 r., poz. 3308, z późn. zm.),
                           
                        
                              —
                           
                           
                              Rozporządzenie Wojewody Podlaskiego nr 9/2016 z dnia 24 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3363),
                           
                        
                              —
                           
                           
                              Rozporządzenie Wojewody Podlaskiego nr 10/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3375),
                           
                        
                              —
                           
                           
                              Rozporządzenie Wojewody Podlaskiego nr 11/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: białostockiego, łomżyńskiego, wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3376),
                           
                        
                              —
                           
                           
                              Rozporządzenie Wojewody Podlaskiego nr 12/2016 z dnia 29 sierpnia 2016 r. w sprawie zwalczania afrykańskiego pomoru świń na terenie powiatów: grajewskiego oraz monieckiego (Dz. Urz. Woj. Podlaskiego z 2016 r., poz. 3385),
                           
                        
                              —
                           
                           
                              Rozporządzenie nr 13/2016 Wojewody Podlaskiego z dnia 30 września 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3698),
                           
                        
                              —
                           
                           
                              Rozporządzenie nr 1 Powiatowego Lekarza Weterynarii w Białej Podlaskiej z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3571, z późn. zm.),
                           
                        
                              —
                           
                           
                              Rozporządzenie nr 2 Powiatowego Lekarza Weterynarii w Białej Podlaskiej z dnia 19 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3612),
                           
                        
                              —
                           
                           
                              Rozporządzenie nr 1/2016 Powiatowy Lekarza Weterynarii w Łosicach z dnia 12 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7468),
                           
                        
                              —
                           
                           
                              Rozporządzenie nr 2/2016 Powiatowego Lekarza Weterynarii w Łosicach z dnia 18 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7615, z późn. zm.),
                           
                        
                              —
                           
                           
                              Rozporządzenie nr 4/2016 Powiatowego Lekarza Weterynarii w Łosicach z dnia 12 września 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 8028).